|  |
| --- |
| „Deep Cover" |
| Dr. Dre ir Snoop Dogg singlas |
| Išleistas | 1992 m. balandžio 9 d. |
| Formatas | CD singlas, 12" vinilinė plokštelė |
| Įrašytas | 1991 m. gruodį |
| Žanras | Gangsta-rap, West Coast hip-hop, g-funk |
| Trukmė | 4:15 |
| Įrašų kompanija | Epic Records |
| Autorius | André Young  Calvin Broadus jaunesnysis  Colin Wolfe |
| Prodiuseris | Dr. Dre |
| Dr. Dre ir Snoop Dogg singlų chronologija |
| 

|  |  |  |
| --- | --- | --- |
| „**Deep Cover**"  (1992 m.) | „Puffin on Blunts and Drankin Tanqueray"  (1992 m.) | „Nuthin' but a 'G' Thang"  (1992 m.) |

 |

**Deep Cover** – pirmasis Dr. Dre singlas, išleistas po N.W.A. grupės išsiskyrimo.

Muzikiniame klipe ir ant CD galima buvo matyti užrašą „Dr. Dre introducing Snoop Doggy Dogg". Tai buvo debiutinė Snoop Dogg daina. Nors ji ir nebuvo labai populiari, bet ja Snoop Dogg sėkmingai pradėjo savo karjerą.

Ši daina buvo sukurta kaip filmo „Deep Cover" garso takelis.

Istorija
--------

Albumas pateko į *Billboard 200* albumų topą numeriu #166 1992 m. liepos 25 d. Daina taip pat pateko į Dr. Dre albumą „First Round Knock Out" kaip singlas, dvi savaites laikėsi *Billboard 200* albumų tope numeriu #52. Daina buvo įtraukta į Snoop Dogg albumus: „Doggy Stuff" ir „Doggy Style Hits". Kaip singlas jis nesulaukė labai didelio populiarumo, bet to užteko sėkmingai Snoop Dogg karjeros pradžiai.

Dainoje skamba ištraukos iš 7-ojo, 8-ojo ir 9-ojo deš. dainų, tokių kaip Undisputed Truth „(I Know) I’m Losing You" ir Sly & the Family Stone „Sing a Simple Song".

Daina turėjo pasirodyti Dr. Dre albume „The Chronic", bet nebuvo įtraukta. To priežastis buvo tai, jog prieš tai išėjusi grupės Body Count daina „Cop Killer" buvo uždrausta. Kaip ir pastarojoje, „Deep Cover" minima apie pareigūnų žudymą.

Citata iš dainos žodžių:

„
Cause it’s **187 on an undercover cop**."
*187* yra Los Andželo policijos kodas, kuris reiškia nužudymą. Šią citatą pilnai išvertus į lietuvių kalbą reikštų **pareigūno po priedanga nužudymą**.

Pats filmas „Deep Cover" nebuvo labai sėkmingas, gavo vos dvi nominacijas *Independent Spirits Awards* 1992 m. pati daina susilaukė didesnio pripažinimo negu filmas. Daina buvo įtraukta į žaidimo *Grand Theft Auto: San Andreas* radijo stotį *Radio Los Santos*.

Muzikinis klipas
----------------

Viskas prasideda nuo Snoop Dogg ir Dr. Dre sėdinčio narkotikų tiekėjo ofise, kuriame ant stalo guli pinigai ir narkotinės medžiagos (žolė). Snoop Dogg ir Dr. Dre yra slaptai dirbantys narkotikų skyriaus policininkai, kurie nori pričiupti narkotikų tiekėją ir jau ilgą laiką renka įrodymus apie jį. Narkotikų tiekėjui kyla įtarimas, jog jie abu yra policininkai ir jis liepia jiems pabandyti „žolės", taip norėdamas įsitikinti ar jie tikrai ne policininkai. Tuo metu vienintelis gerai žinomas policininkų atpažinimas buvo pabandymas narkotinių medžiagų, kurių tuometiniai pareigūnai negalėjo bandyti. Snoop Dogg turi pasirinkti tarp demaskavimo ir „žolės" įtraukimo.

Kai atlikėjai pradeda dainuoti, matomas pilnas getas narkomanų kurie ieško dozės.

Įrašų sąrašas
-------------

| CD singlas | 12" vinilinė plokštelė | 12" vinilinė plokštelė – Soul 2 Soul |
| --- | --- | --- |
| Deep Cover (radijo versija) – 3:48 | Deep Cover (radijo versija) – 3:48 | Deep Cover (vokalinis miksas) – 4:27 |
| Deep Cover (BE C-E-N-Z-Ū-R-O-S) – 4:27 | Deep Cover (BE C-E-N-Z-Ū-R-O-S) – 4:27 | Deep Cover (instrumentinė) – 3:54 |
| - | Deep Cover (instrumentinė) – 3:54 | Party Groove – 4:22 |
| - | - | Back To Life – 3:20 |

Šaltiniai
---------

1. ↑
2. ↑
3. ↑
4. ↑
5. ↑
6. ↑